સમાજ સેવિકા સુધા પાંડેની મદદથી સચિન પોલીસમાં રાક્ષસ પિતા અરવિંદ તિવારી સામે ગુનો નોંધાવ્યો હતો. આ કેસ કોર્ટમાં ચાલ્યો હતો. પુત્રીના થોડા સમય પહેલાં લગ્ન પણ કરાવી દેવાયા હતાં. ત્યારબાદ પણ કોર્ટમાં તે જુબાની આપવા આવતી રહી હતી. ત્યારે પણ કોર્ટમાં વિટનેસ બોક્સમાં ધ્રુજતી અને રડતી હતી. કોર્ટે આ બાબતની પણ નોંધ લીધી હતી. રેકર્ડ, પુરાવા અને સરકારી વકીલ દિગંત તેવરની દલીલોને ધ્યાને લઈને કોર્ટે શનિવારે અરવિંદ તિવારીને દસ વર્ષની સખ્ત કેદ અને દસહજાર રૂપિયા દંડની સજા ફટકારી હતી. જો દંડ નહીં ભરે તો વધુ બે વર્ષની સાદી કેદની સજાનો હુકમ કર્યો હતો.